ประกาศกรมการขนส่งทางบกประกาศกรมการขนส่งทางบกเรื่อง หลักเกณฑ์วิธีการตรวจสภาพรถ และข้อปฏิบัติของผู้ได้รับใบอนุญาตจัดตั้งสถานตรวจสภาพรถ(ฉบับที่ ๒)พ.ศ. ๒๕๕๙[๑] ตามที่ได้มีประกาศกรมการขนส่งทางบกเรื่อง หลักเกณฑ์ วิธีการตรวจสภาพรถและข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ. ๒๕๕๕ ลงวันที่ ๒๐กันยายน ๒๕๕๕ ไว้แล้ว นั้นโดยที่เป็นการสมควรปรับปรุงข้อกำหนดเกี่ยวกับหลักเกณฑ์วิธีการตรวจสภาพรถ และข้อปฏิบัติของผู้ได้รับใบอนุญาตจัดตั้งสถานตรวจสภาพรถเพื่อให้สามารถนำเทคโนโลยีสารสนเทศมาใช้ในระบบการตรวจสภาพรถสำหรับการบันทึกข้อมูลและผลการตรวจสภาพรถ การรายงานผลการตรวจสภาพรถผ่านระบบสารสนเทศกรมการขนส่งทางบกซึ่งจะทำให้การดำเนินการตรวจสภาพรถมีประสิทธิภาพมากยิ่งขึ้นอาศัยอำนาจตามความในข้อ ๙ วรรคสอง และข้อ ๑๐ (๑) และ (๒) ของกฎกระทรวงการขอรับใบอนุญาตการออกใบอนุญาต และการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕อธิบดีกรมการขนส่งทางบกออกประกาศไว้ ดังต่อไปนี้ข้อ๑ ให้ยกเลิกความในข้อ ๒ของประกาศกรมการขนส่งทางบก เรื่อง หลักเกณฑ์ วิธีการตรวจสภาพรถและข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ. ๒๕๕๕ และให้ใช้ความต่อไปนี้แทนข้อ ๒ ในประกาศนี้ผู้ได้รับใบอนุญาต หมายถึงผู้ได้รับใบอนุญาตจัดตั้งสถานตรวจสภาพรถนายทะเบียน หมายถึงนายทะเบียนกลางหรือบุคคลซึ่งนายทะเบียนกลางมอบหมายให้ทำการแทนสำนักงานขนส่ง หมายถึงสำนักงานขนส่งกรุงเทพมหานครพื้นที่ หรือสำนักงานขนส่งจังหวัด แล้วแต่กรณีระบบสารสนเทศกรมการขนส่งทางบก หมายถึง ระบบงานที่กรมการขนส่งทางบกจัดทำขึ้นเพื่อให้สถานตรวจสภาพรถบันทึกข้อมูลและผลการตรวจสภาพรถรายงานผลการตรวจสภาพรถ ผ่านระบบอินเทอร์เน็ตจากสถานตรวจสภาพรถมายังกรมการขนส่งทางบกและจัดพิมพ์รายงานผลการตรวจสภาพรถข้อ๒ ให้ยกเลิกความในข้อ ๕ (๓)ของประกาศกรมการขนส่งทางบก เรื่อง หลักเกณฑ์ วิธีการตรวจสภาพรถและข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ. ๒๕๕๕ข้อ๓ ให้ยกเลิกความในข้อ ๖ของประกาศกรมการขนส่งทางบก เรื่อง หลักเกณฑ์ วิธีการตรวจสภาพรถ และข้อปฏิบัติของผู้ได้รับใบอนุญาตจัดตั้งสถานตรวจสภาพรถพ.ศ. ๒๕๕๕ และให้ใช้ความต่อไปนี้แทนข้อ ๖ ผู้ควบคุมการตรวจสภาพและเจ้าหน้าที่ตรวจสภาพรถต้องดำเนินการตรวจสภาพรถให้เป็นตามหลักเกณฑ์และวิธีการตรวจสภาพรถที่กำหนดท้ายประกาศนี้ และต้องทำการบันทึกข้อมูลรายละเอียดเกี่ยวกับตัวรถและผลการตรวจสภาพรถลงในระบบสารสนเทศกรมการขนส่งทางบกข้อ๔ ให้ยกเลิกความในข้อ ๗ของประกาศกรมการขนส่งทางบก เรื่อง หลักเกณฑ์วิธีการตรวจสภาพรถและข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ. ๒๕๕๕ และให้ใช้ความต่อไปนี้แทนข้อ ๗ เมื่อตรวจสภาพรถแต่ละคันเสร็จสิ้นแล้วให้ผู้ควบคุมการตรวจสภาพรถวินิจฉัยผลการตรวจสภาพรถโดยต้องบันทึกการวินิจฉัยผลการตรวจสภาพรถและบันทึกข้อบกพร่องกรณีที่รถไม่ผ่านการตรวจสภาพ(ถ้ามี) ลงในระบบสารสนเทศกรมการขนส่งทางบกทันทีข้อ๕ ให้ยกเลิกความในข้อ ๑๐ ของประกาศกรมการขนส่งทางบกเรื่อง หลักเกณฑ์ วิธีการตรวจสภาพรถและข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ. ๒๕๕๕ และให้ใช้ความต่อไปนี้แทนข้อ ๑๐ รถที่ผ่านการตรวจสภาพให้ผู้ควบคุมการตรวจสภาพรถหรือเจ้าหน้าที่ตรวจสภาพรถจัดพิมพ์รายงานผลการตรวจสภาพรถจากระบบสารสนเทศกรมการขนส่งทางบกโดยให้สถานตรวจสภาพรถจัดเก็บเอกสารส่วนที่ ๑ และมอบเอกสารส่วนที่ ๒ให้เจ้าของรถหรือผู้ที่นำรถเข้ารับการตรวจสภาพเก็บไว้เป็นหลักฐานโดยให้รายงานผลการตรวจสภาพรถถือเป็นใบรับรองการตรวจสภาพรถและให้มีอายุ ๓ เดือนนับแต่วันที่ผ่านการตรวจสภาพรถสำหรับกรณีไม่ผ่านการตรวจสภาพให้ผู้ควบคุมการตรวจสภาพรถแจ้งผลการตรวจสภาพรถและข้อบกพร่องของรถคันนั้นให้แก่เจ้าของรถหรือผู้ที่นำรถเข้ารับการตรวจสภาพทราบและให้จัดพิมพ์รายงานผลการตรวจสภาพรถจากระบบสารสนเทศกรมการขนส่งทางบกโดยให้สถานตรวจสภาพรถจัดเก็บเอกสารส่วนที่ ๑ และมอบเอกสารส่วนที่ ๒ให้เจ้าของรถหรือผู้ที่นำรถเข้ารับการตรวจสภาพ สำหรับใช้เป็นหลักฐานในการนำรถมาเข้ารับการตรวจสภาพรถใหม่ภายหลังที่ได้ทำการแก้ไขข้อบกพร่องนั้นแล้วข้อ๖ ให้ยกเลิกความในข้อ ๑๑ และข้อ ๑๒ของประกาศกรมการขนส่งทางบก เรื่อง หลักเกณฑ์ วิธีการตรวจสภาพรถและข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ. ๒๕๕๕ข้อ๗ ให้ยกเลิกความในข้อ ๑๓ของประกาศกรมการขนส่งทางบก เรื่อง หลักเกณฑ์ วิธีการตรวจสภาพรถและข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ. ๒๕๕๕ และให้ใช้ความต่อไปนี้แทนข้อ ๑๓ รถที่ไม่ผ่านการตรวจสภาพเมื่อทำการแก้ไขข้อบกพร่องแล้ว และมาขอรับการตรวจสภาพรถใหม่ให้ดำเนินการดังนี้(๑) กรณีนำรถมาเข้ารับการตรวจสภาพใหม่ภายใน ๑๕ วันนับแต่วันที่ไม่ผ่านการตรวจสภาพครั้งแรกให้ตรวจสภาพเฉพาะรายการข้อบกพร่องที่ไม่ผ่านการตรวจสภาพเว้นแต่ในกรณีที่เห็นว่ารถนั้นมีข้อบกพร่องอื่นที่อาจส่งผลกระทบต่อความมั่นคงแข็งแรงและความปลอดภัยในการใช้งานแม้ในรายการนั้นจะได้ผ่านการตรวจสภาพไปแล้ว ก็ให้ตรวจสภาพรายการนั้นใหม่ด้วย(๒) กรณีนำรถมาเข้ารับการตรวจสภาพใหม่เกินกว่า ๑๕ วันนับแต่วันที่ไม่ผ่านการตรวจสภาพรถครั้งแรก ให้ตรวจสภาพใหม่ทุกรายการการตรวจสภาพรถตาม(๑) และ (๒) ให้ดำเนินการตามข้อ ๖ข้อ๘ ประกาศนี้ให้ใช้บังคับตั้งแต่วันที่ ๑กรกฎาคม ๒๕๕๙ เป็นต้นไปประกาศ ณ วันที่ ๒๗มิถุนายน พ.ศ. ๒๕๕๙สนิท พรหมวงษ์อธิบดีกรมการขนส่งทางบกปุณิกา/ปริยานุช/จัดทำ๑ สิงหาคม ๒๕๕๙นุสรา/ตรวจ๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๖๗ ง/หน้า ๒๑/๒๘ กรกฎาคม ๒๕๕๙